《香淡斋莲池新成净友道人午日自飞来寺回过访小酌同赋》
明代·邓云霄

客至呼童整箨冠，别来踪迹梦中看。名山踏遍回龙杖，小院重逢倚石栏。

地净一泓元自远，潭清五月亦生寒。蒲觞漫道聊随俗，九节因君起羽翰。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。